Twee maande ná parool moor hy glo weer | Maroela Media
Twee maande ná parool moor hy glo weer
'n Man wat twee maande terug op parool vrygelaat is nadat hy tronkstraf vir moord uitgedien het, is weer in verband met 'n moord in hegtenis geneem.
Die 38-jarige man is in Jeppestown in Johannesburg in hegtenis geneem, het kapt. Nqobile Gwala, woordvoerder van die polisie, gesê.
"Die verdagte het glo op 13 Mei sy vriendin Gugu Mdletshe erg aangerand waarna sy na 'n hospitaal geneem is en aan haar beserings beswyk het." Die voorval het in KwaMakhuta naby Amanzimtoti in KwaZulu-Natal plaasgevind.
"Die verdagte het gevlug en 'n deeglike ondersoek het tot sy inhegtenisneming gelei." Die verdagte is intussen terug na KwaZulu-Natal geneem waar hy Maandag in die Nsimbini-landdroshof sal verskyn op aanklag van moord.
Volgens Gwala is die verdagte twee maande gelede op parool vrygelaat nadat hy in April 2013 tot 11 jaar tronkstraf gevonnis is vir moord. Hy het in Junie 2012 sy destydse vriendin Nomfundo Mthembu erg aangerand waarna sy oorlede is.
Twee vas ná moord op DA-raadslid, man
Drie vas ná hulle lyk uit kar gooi
ons regstelsel is sieklik.Hoe kan so iemand op parool vrygelaat word?Die gespuis wat hom op parool laat vryloop het is nou ook aandadig aan sy daad.
Hoe kry enige persoon dit reg om net 11 jaar vir 'n moord te kry en dan is jy 6 jaar later weer uit om dieselfde oortreding te pleeg. Veels geluk aan al die itdiote wat deel was van die strafproses asook die vrylating. Julle verdien almal die doodstraf!!!
Die doel van ñ tronk is om die gemors uit die samelewing te kry nie. SA…… werk niks nie, punt!
Die duiwel probeer alles, maar Jesus gaan die GROOToordeel vel, ek bid God dat my gesin dit sal vryspring.